EkBass/fiwiki-20250220-pages-articles huggingface dataset:
Ismo Falck

Ismo Kalevi Falck (s. 22. elokuuta 1966 Paltamo) on suomalainen jousiampuja ja olympiamitalisti. Hän voitti olympiahopeaa Barcelonan kesäolympialaisten 1992 jousiammunnan joukkuekilpailussa yhdessä Tomi Poikolaisen ja Jari Lipposen kanssa. Loppuottelussa Suomi hävisi Espanjalle pistein 236–238. Soulin olympialaisissa 1988 Falck kuului neljänneksi sijoittuneeseen Suomen joukkueeseen. Henkilökohtaisessa kilpailussa hän sijoittui Soulissa 27:nneksi ja Barcelonassa 57:nneksi. Falck saavutti joukkuekilpailun Euroopan- mestaruuden Nymburkissa 1994. Lisäksi hän sai joukkuekilpailussa EM-pronssia Luxemburgissa 1988 ja MM-hopeaa Krakovassa 1991. Seuratasolla hän edusti Suomussalmen Vastusta. Hän toimi Jyväskylässä Kuokkalan koulun rehtorina, ennen kuin vastaanotti viran Savonlinnan lyseon lukion rehtorina. ==Lähteet== Luokka:Suomalaiset jousiampujat Luokka:Suomalaiset olympiamitalistit Luokka:Suomen koulujen rehtorit Luokka:Vuonna 1966 syntyneet Luokka:Elävät henkilöt
Yhdistetyn maailmancup 2000–2001

Yhdistetyn maailmancupin kaudella 2000–2001 järjestettiin 15 henkilökohtaista osakilpailua ja yksi joukkuekilpailu. Ensimmäistä kertaa kilpailtiin myös sprinttimaailmancupin voitosta. Kauden aikana siirrettiin huomattavan paljon kilpailuja järjestettäviksi toisiin paikkoihin. Muun muassa Rovaniemellä, Ramsaussa ja Val di Fiemmessä pidettäviksi suunnitellut osakilpailut jouduttiin siirtämään Kuopioon, Lillehammeriin ja Reit im Winkliin. ==Osakilpailut ja voittajat== Päivämäärä Paikka Kilpailu Voittaja Tulokset 2\. joulukuuta Kuopio Suurmäki/7,5 km Felix Gottwald 3\. joulukuuta Kuopio 10 km yhteislähtö / suurmäki Felix Gottwald 29\. joulukuuta Lillehammer Normaalimäki/7,5 km Kristian Hammer 30\. joulukuuta Lillehammer Normaalimäki/15 km Bjarte Engen Vik 3\. tammikuuta Reit im Winkl Normaalimäki/10 km Bjarte Engen Vik 5\. tammikuuta Reit im Winkl Normaalimäki/7,5 km Ronny Ackermann 7\. tammikuuta Reit im Winkl Normaalimäki/15 km Kristian Hammer 19\. tammikuuta Park City/Soldier Hollow Suurmäki/7,5 km Felix Gottwald 21\. tammikuuta Park City/Soldier Hollow Joukkuekilpailu, yhteislähtö Normaalimäki/3 x 5 km Hannu Manninen Samppa Lajunen Jaakko Tallus 25\. tammikuuta Steamboat Springs Suurmäki/15 km Todd Lodwick 27\. tammikuuta Steamboat Springs Normaalimäki/7,5 km Sebastian Haseney 10\. helmikuuta Liberec Suurmäki/15 km Ronny Ackermann 1\. maaliskuuta Nayoro Normaalimäki/10 km Felix Gottwald 3\. maaliskuuta Sapporo Suurmäki/15 km Kristian Hammer 9\. maaliskuuta Oslo Suurmäki/15 km Felix Gottwald 10\. maaliskuuta Oslo Suurmäki/7,5 km Felix Gottwald ==Maailmancupin kymmenen parasta== ===Kokonaiskilpailu=== Sija Urheilija Maa Pisteet 1\. Felix Gottwald 1 785 2\. Ronny Ackermann 1 342 3\. Bjarte Engen Vik 1 209 4\. Kristian Hammer 1 195 5\. Samppa Lajunen 1 010 6\. Ladislav Rygl 900 7\. Marko Baacke 851 8\. Todd Lodwick 848 9\. Christoph Eugen 752 10\. Sebastian Haseney 733 *Täydellinen pistetaulukko FIS:n tietokannassa ===Sprinttimaailmancup=== Sija Urheilija Maa Pisteet 1\. Felix Gottwald 750 2\. Ronny Ackermann 572 3\. Kristian Hammer 435 4\. Samppa Lajunen 392 5\. Marko Baacke 376 6\. Ladislav Rygl 369 6\. Sebastian Haseney 369 8\. Todd Lodwick 354 9\. Bjarte Engen Vik 349 10\. Hannu Manninen 338 *Täydellinen pistetaulukko FIS:n tietokannassa 2000–2001 Luokka:Vuoden 2000 urheilu Luokka:Vuoden 2001 urheilu
Onnine Ibalgwan

Onnine Ibalgwan on korealainen rockyhtye. Sen ensimmäinen albumi, Bidulguineun Haneureui Jui, ilmestyi vuonna 1996. == Diskografia == * Bidulguineun Haneureui Jui (비둘기는 하늘의 쥐), 1996 * Huildam (후일담), 1998 * Kumeui Popsong (꿈의 팝송), 2002 * Sunganeul Mideoyo ("순간을 믿어요"), 2004 * Gajang Botongui Jonjae (가장 보통의 존재), 2008 * People Alone (홀로 있는 사람들), 2017 Luokka:Rockyhtyeet Luokka:Eteläkorealaiset yhtyeet
Soldier Hollow

Soldier Hollow on hiihtokeskus Utahin osavaltiossa Yhdysvalloissa. Se sijaitsee Wasatchvuoristossa Wasatchvuoriston osavaltionpuistossa Midwayn kaupungin ulkopuolella. Soldier Hollow’ssa järjestettiin 2002 Salt Lake Cityn olympialaisten maastohiihto- ja ampumahiihtokilpailut sekä yhdistetyn hiihtosuudet. Hiihtämisen lisäksi keskuksessa voi harrastaa myös tubing- mäenlaskua, jota varten on yli 350 metriä pitkä kouru. Kesäisin alueella on yli 30 kilometriä polkuja, joita voi käyttää pyöräilyyn ja vaeltamiseen. == Lähteet == == Aiheesta muualla == Luokka:Yhdysvaltain talviurheilukeskukset Luokka:Talviolympialaiset 2002 Luokka:Utahin urheilupaikat
Arvo Linko

Arvo Leander Linko (alun perin Lindén, 27. helmikuuta 1887 Tampere – 18. maaliskuuta 1941 Helsinki) oli suomalainen painija ja olympiamitalisti. Linko kilpaili myös uimahyppääjänä. Lindén saavutti olympiapronssia kreikkalais- roomalaisessa painissa Lontoon kesäolympialaisissa 1908 alle 66,6 kg:n sarjassa. Hän kehitti pystypainiin heiton, joka jäi pysyvästi painitermistöön Lindén-heittona. Ainoan Suomen mestaruutensa hän voitti vuonna 1908 Tampereen seurahuoneen juhlasalissa. Kahtena seuraavana vuonna hän voitti Venäjän mestaruuden. Painiurallaan Lindén edusti Tampereen Pyrintöä. Myöhemmin hän edusti uimahyppääjänä Helsingin Jyryä. Lindénin olympiamitali myytiin huutokaupassa helmikuussa 2015.http://www.tamperelainen.fi/artikkeli/266244-sukulaiset-myyvat- olympiamitalia-tampereella == Painisaavutuksia == * Olympiapronssia Lontoossa 1908 (sarja 66,6 kg) * PM-hopeaa 1908 * SM-kultaa 1908 * Venäjän mestaruus 1909 ja 1910 == Lähteet == * * Arvo Lindén Bio, Stats and Results Olympics at Sports-Reference.com * Lindén-Linko, Arvid Leander (FIN) iat.uni-leipzig.de === Viitteet === == Aiheesta muualla == * Arvo Linko – Linden-heittäjä ja uimahyppääjä Luokka:Suomalaiset olympiamitalistit Luokka:Suomalaiset kreikkalais-roomalaisen tyylin painijat Luokka:Suomalaiset uimahyppääjät Luokka:Vuonna 1887 syntyneet Luokka:Vuonna 1941 kuolleet
Preng Jakova

Preng Jakova (27. kesäkuuta 1917, Shkodër – 16. syyskuuta 1969) oli albanialainen säveltäjä. Hän opiskeli nuorena klarinetin soittoa Roomassa. Jakovan sävellyksiin kuuluvat muun muassa oopperat Mrika (1958) ja Scanderbeg (1968), jotka ovat vanhimpia albanialaisia oopperoita. Jakovan oopperoissa oli vaikutteita italialaisesta oopperasta ja albanialaisesta kansanmusiikista. == Lähteet == *Prenkë Jakova Luokka:Albanialaiset säveltäjät Luokka:Vuonna 1917 syntyneet Luokka:Vuonna 1969 kuolleet
Y-tunnus

Y-tunnus eli yritys- ja yhteisötunnus (, FO-nummer) on yrityksen tai yhteisön yksilöimiseen käytetty, viranomaisten myöntämä tunnus. Y-tunnuksia hallinnoidaan Patentti- ja rekisterihallituksen (PRH) ja verohallinnon yhteisesti ylläpitämässä Yritys- ja yhteisötietojärjestelmässä (YTJ). Y-tunnus on korvannut verohallinnon aiemmin antamat liike- ja yhteisötunnukset eli LY- tunnukset. Toisin kuin yksityishenkilöiden henkilötunnukset, Y-tunnukset ovat saatavilla täysin julkisesta YTJ:n tietopalvelusta. Y-tunnus koostuu kahdeksasta numerosta, joista viimeinen on tarkistenumero eli esimerkiksi 1234567-1. Tarkistenumero erotetaan yhdysmerkillä. Y-tunnuksen käytöstä ja myöntämisestä säädettiin valtioneuvoston asetuksella (SDK 288/2001) vuonna 2001. Y-tunnus korvasi alun perin kaupparekisterinumeron (lyhenne krnro), säätiörekisterinumeron ja LY-tunnuksen yhtenäisellä rekisterinumerolla. Asetuksen yhteydessä vanhojen yritysten Y-tunnukseksi tuli niiden vanha LY- tunnus. Lisäksi kaikki PRH:n yhdistysrekisteriin merkityt yhdistykset saivat Y-tunnuksen vuonna 2019 ja samalla luovuttiin yhdistysrekisterinumeron käytöstä. Rekisteröity yhdistys on voinut aiemminkin saada Y-tunnuksen, jos se on sitä erikseen pyytänyt. Yritys tai yhteisö eli juridinen henkilö saa y-tunnuksen rekisteröityessään ensimmäistä kertaa joko PRH:n kauppa-, säätiö- tai yhdistysrekisteriin tai verottajan työnantaja-, ALV-velvollisten tai ennakkoperintärekisteriin. Yrityksellä tai yhteisöllä voi olla vain yksi Y-tunnus. Valtion laitoksilla on kuitenkin omat Y-tunnuksensa. Jos yrityksen yhtiömuoto muuttuu laissa määritellyllä tavalla, pysyy Y-tunnus ennallaan. Yksityiselle ihmiselle eli luonnolliselle henkilölle annetaan Y-tunnus, jos hän toimii yksityisenä elinkeinonharjoittajana. Tällöin Y-tunnus on henkilökohtainen. Se ei siirry myytäessä liiketoiminta toiselle tai yritysmuodon muuttuessa. Y-tunnus säilyy myös yritystoiminnan lakatessa sekä luonnollisilla että juridisilla henkilöillä. Yritystoiminnan käynnistyessä mahdollisesti uudelleen otetaan entinen Y-tunnus käyttöön. Konkurssipesälle annetaan kuitenkin oma tunnuksensa. Y-tunnuksella voidaan tarkistaa laskuissa, kuuluuko laskuttaja ennakkoperintärekisteriin eli täytyykö laskun maksajan pidättää ennakko maksamastaan laskusta. == Kansainvälinen ALV-numero == ALV- numero () on kansainvälinen vastine suomalaiselle Y-tunnukselle. Sitä tarvitaan Euroopan unionin jäsenmaiden välisessä kaupassa. Y-tunnuksesta saadaan ALV-numero lisäämällä alkuun kirjaimet FI ja jättämällä yhdysmerkki pois. == Lähteet == ==Aiheesta muualla== * Tilastokeskus / Yrityshaku. * Tilastokeskus / Toimialoittainen yritystietopalvelu. * Valtioneuvoston asetus yritys- ja yhteisötietojärjestelmästä (288/2001). * YTJ:n tietopalvelu. * Luokka:Suomen hallinto Luokka:Verotus Suomessa Luokka:Seulonnan keskeiset artikkelit
Lanzhou

Lanzhou () on Gansun maakunnan pääkaupunki Kiinassa. n väkiluku on 3,616 miljoonaa (2010) ja pinta-ala 13 271 neliökilometriä. Kaupunki sijaitsee kapeassa jokilaaksossa Keltaisenjoen varrella. Toisinaan ilmanlaatu kaupungissa on niin huono, että Lanshan-vuorta, joka kohoaa kaupungin eteläpuolelta, ei pysty näkemään. Kaupungin sijainti kapeassa jokilaaksossa aiheuttaa sen, että ilma ei pääse helposti vaihtumaan. Lisäksi Lanzhoussa on monia tehtaita ja kaupunki kärsii myös hiekkamyrskyistä, jotka puhaltavat Gobin autiomaasta. == Ilmasto == Lanzhoussa on Köppenin ilmastoluokituksen mukaan keskileveysasteiden aroilmasto. Kesäisin on kuumaa ja melko sateista, talvella on kuivaa ja viileää. Vuoden keskilämpötila on noin 10 °C ja keskimääräinen sademäärä 330 millimetriä. Heinäkuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on tammikuu, jolloin keskilämpötila on noin –5 °C. Sateisin kuukausi on elokuu, jolloin sataa keskimäärin noin 80 millimetriä. Joulukuu puolestaan on kuivin kuukausi. Silloin keskimääräinen sadanta on 1 millimetri. == Historia == Alueen varhaisimmat jäänteet asutuksesta ovat yli 2 000 vuoden takaa Han- dynastian ajalta. Lanzhouta kutsuttiin nimellä Kultainen kaupunki, koska se oli tärkeä pysähdyspaikka Silkkitiellä. Kiinan muuria laajennettiinkin Yumeniin asti, jotta Lanzhou olisi turvattu. Han-dynastian tuhon jälkeen Lanzhou oli monien heimovaltioiden pääkaupunkina. Nykyisen nimensä kaupunki sai Qing-dynastian aikana vuonna 1656. ==Hallinnollinen jako== Lanzhou on prefektuuritason kaupunki. Piirikuntatasolla kaupunki jakautui viiteen kaupunkipiiriin ja kolmeen piirikuntaan (2010). Kaupunkiin kuuluu myös lentokentän läheinen erityistalousalue nimeltään Lanzhoun uusi alue, jossa tasoitetaan vuoria ja jonne rakennetaan uutta teollisuusaluetta. ;Lanzhoun kaupunkipiirit (5) *1. Chengguan (城关区), 1 278 745 as., talous- ja hallintokeskus *2. Qilihe (七里河区), 561 020 as. *3. Xigu (西固区), 364 050 as. *4. Anning (安宁区), 288 510 as. *5. Honggu (红古区), 136 101 as. ;Piirikunnat (3+1) *6. Yongdeng (永登县), 418 789 as. *7. Gaolan (皋兰县), 131 785 as. *8. Yuzhong (榆中县), 437 163 as. *9. Lanzhoun uusi alue ==Lähteet== ==Aiheesta muualla== *This is Lanzhou - Explore (china.org.cn) *Lanzhou City Information (erityisesti talouspainotus) (chinaknowledge.com) Luokka:Gansun prefektuurit Luokka:Gansun kaupungit
Urano Bacelar

Urano Teixeira da Matta Bacellar (1947, Bagé – 6. tammikuuta 2006, Port-au- Prince) oli brasilialainen sotilas. Hän palveli Brasilian armeijassa yleten kenraaliluutnantiksi. 1. syyskuuta 2005 hänet valittiin YK:n Haitin MINUSTAH- rauhanturvaoperaation johtoon. Hän seurasi tehtävässä brasilialaista Augusto Heleno Ribeiro Pereiraa. 7\. tammikuuta 2006 Bacellar löydettiin kuolleena hotellihuoneestaan Port-au-Princessa. Bacellarin päässä oli ampumahaava. Brasilian valtiollinen uutistoimisto sanoi Bacellarin olleen "tuliaseonnettomuuden uhri". Myöhemmin samana päivänä YK ja Brasilian viranomaiset kertoivat hänen luultavasti tehneen itsemurhan. == Aiheesta muualla == * 'Haiti UN mission chief found dead' BBC News, 8. tammikuuta 2006 Luokka:Brasilialaiset kenraalit Luokka:Itsemurhan tehneet Luokka:Vuonna 1947 syntyneet Luokka:Vuonna 2006 kuolleet
Njassamaa

Njassamaa () tai Njassamaan protektoraatti () oli Britannian protektoraatti Afrikassa, joka perustettiin vuonna 1907, kun aikaisempi Brittiläisen Keski- Afrikan protektoraatti muutti nimeänsä. Vuosien 1953 ja 1963 välillä Njassamaa oli osa Rhodesian ja Njassamaan liittovaltiota. Kun liittovaltio purettiin, Njassamaa itsenäistyi Britanniasta 6. heinäkuuta 1964 ja nimettiin uudelleen Malawiksi. == Lähteet == == Aiheesta muualla == Luokka:Britannian entiset protektoraatit Luokka:Britannian entiset siirtomaat ja protektoraatit Afrikassa Luokka:Malawin historia
Adelaide Ferreira

Adelaide Ferreira (s. 23. syyskuuta 1959 Milde, Alcanena) on portugalilainen laulaja. Hän aloitti uransa 1970-luvun lopulla ja hänen varhaisimpiin hitteihinsä kuuluu muun muassa Baby suicida. Vuonna 1985 Ferreira edusti Portugalia Euroviisuissa laululla Penso em ti (eu sei). == Diskografia == *Entre Um Coco e Um Adeus (LP, Polygram,1986) *Amantes Imortais/Fast And Far (2LP, MBP, 1989) *O Realizador está Louco (CD, Vidisco, 1996) *Só Baladas (Kokoelma, BMG, 1998) *Sentidos (CD, BMG, 2000) *BB3 (2001) - Outro Sol *O Olhar da Serpente (2002) *Adelaide Ferreira,(2004), Universal Music Portugal *O Melhor de Adelaide Ferreira (2008) Luokka:Portugalilaiset laulajat Luokka:Portugalin euroviisuedustajat Luokka:Vuoden 1985 euroviisuedustajat Luokka:Vuonna 1959 syntyneet Luokka:Elävät henkilöt
Limoges

Limoges [limɔʒ] on 136 539 asukkaan (2006) kaupunki Keski-Ranskassa Haute- Viennen departementissa Limousinin alueella (région), jonka pääkaupunki Limoges on. Limogesin metropolialueella asuu yhteensä yli 260 000 asukasta. Kaupunki on kuuluisa posliiniteollisuudestaan, joka on syntynyt alueen suurten kaoliinivarojen myötä. Limogesissa on myös paljon jalkine- ja autoteollisuutta, ja alueella louhitaan uraania.The Columbia Encyclopedia, 6th ed. (Columbia University Press, 2018), s.v. "Limoges". Teksti Questia- tietopalvelussa (vaatii tilauksen) . == Maantiede == Limoges sijaitsee ViennejoenRantala, Risto & Turtia, Kaarina (toim.): Suuri suomalainen tietosanakirja, osa 1, sivu 540 Hakusana: Limoges, Suuri Suomalainen Kirjakerho 1988, ISBN 951-643-287-5 varrella Ranskan keskiylängön länsilaidalla noin 150 kilometrin päässä Atlantin valtamerestä. Ilmasto on merellinen, ja vuorten takia sademäärä on jopa 910 mm vuodessa. Kaupungin läpi virtaa Vienne-joki. Junamatka Pariisiin kestää noin kolme tuntia. == Historia == Kaupungin perustivat roomalaiset vuonna 10 eaa. nimellä Augustoritum. Keisari Augustus teki kaupungista lemoviikkien pääkaupungin. Paikka valittiin, koska se sijaitsi Välimeren ja Bretagnen rannikot yhdistävän tien sekä Lyonin (Lugdunum) ja Saintesin (Mediolanum) yhdistävän reittien risteyksessä. Kaupungissa on roomalaisten ensimmäisellä vuosisadalla rakentaman amfiteatterin sekä toisella vuosisadalla rakennetun kylpylän rauniot. 200-luvun loppupuolella asukkaat vähitellen hylkäsivät kaupungin germaanien hyökkäysten takia. 1000-luvun alkupuolella Augustoritum oli jakaantunut kahteen osaan, kaupunkiin (cité) ja linnaan. Kaupunki tuhoutui hyökkäyksessä vuonna 1370. Keskiajalla linnan ympärille kohosi esikaupunkeja. Cité yhdistettiin linnan alueeseen 1792 ja kaupunki otti nimekseen Limoges. Ranskan suuri vallankumous sai Limogesissa paljon kannatusta ja vuonna 1792 Saint-Martialin luostari tuhottiin kuudessa päivässä. 1700-luvun lopulla kaupunkiin syntyi posliini- ja emaliteollisuutta. Teollisuus synnytti kaupunkiin myös Ranskan ensimmäisen ammattiyhdistysliikkeen vuonna 1895. == Paikkakunnalla syntyneitä == * Auguste Renoir (1841–1919), ranskalainen taidemaalari == Lähteet == == Aiheesta muualla == *
Laura Pausini

Laura Pausini (s. 16. toukokuuta 1974 Faenza, Ravennan maakunta, Italia) on italialainen pop/rock laulaja-lauluntekijä. Pausini syntyi Faenzassa ja vietti lapsuutensa Solarolossa. Hän alkoi laulaa isänsä kanssa paikallisissa baareissa kahdeksan vuoden iässä. Pausini voitti vuonna 1993 San Remon musiikkifestivaalien nuorten kategorian laulullaan La Solitudine ("Yksinäisyys"), josta on sittemmin tullut yksi italialaisen musiikin suurimmista klassikoista. Ensimmäinen albumi Laura Pausini julkaistiin samana keväänä. Vuonna 1994 Laura palasi San Remoon uudella kappaleellaan "Strani Amori". Kappale oli yksi myöhemmin samana vuonna julkaistun toisen italiankielisen albumin "Laura" kappaleista. Hän on levyttänyt musiikkia italiaksi, espanjaksi, portugaliksi, ranskaksi ja englanniksi. Vuodesta 1996 lähtien kaikille italiankielisille albumeille on levytetty espanjankielinen vastine. Maailmanlaajuisesti Pausinin levyjä on myyty yli 70 miljoonaa kappaletta. Pausini on uransa aikana voittanut yhden Grammy-palkinnon sekä useita Latin Grammy -palkintoja. Hän oli vuonna 2007 ensimmäinen nainen, joka esiintyi kuuluisalla San Siron stadionilla Milanossa. Pausini on haluttu duettokumppani ja yhteisiä lauluja löytyykin jo mm. Andrea Bocellin, Kylie Minoguen, James Bluntin, Luciano Pavarottin, Gianna Nanninin, Miguel Bosén, Juanesin, Thalian ja Luis Fonsin kanssa. Pausini juonsi vuoden 2022 Eurovision laulukilpailun yhdessä Alessandro Cattelanin ja Mikan kanssa. == Diskografia == Suluissa laulukieli. ;Studiolevyt *1993: Laura Pausini (italia) *1994: Laura (italia) *1996: Le cose che vivi (italia) / Las cosas que vives (espanja) *1998: La mia risposta (italia) / Mi respuesta (espanjaksi) *2000: Tra te e il mare (italia) / Entre tú y mil mares (espanja) *2001: From the Inside (englanti) *2004: Resta in ascolto (italia) / Escucha (espanja) *2006: Io canto (italia)/ Yo canto (espanja) *2008: Primavera in anticipo (italia) / Primavera anticipada (espanja) *2011: Inedito (italia) / Inédito (espanja) *2015: "Simili (italia) / Similares (espanja)" ;Kokoelmalevyt *1995: "Laura Pausini (italia/englanti)" *2001: The Best of Laura Pausini: E ritorno da te (italia/englanti) / Lo mejor de Laura Pausini: Volveré junto a ti (espanja) *2013: "20 - The Greatest Hits of Laura Pausini (italia) / 20 - Grandes Exitos de Laura Pausini (espanja)" ;Live-levyt *1999: Video Collection 1993-1998 (vhs) *2001: Live 2001/2002 World Tour (italia) (dvd) *2005: Live in Paris 05 (italia) (cd/dvd) *2007: San Siro 2007 (italia) (cd/dvd) *2009: Laura Live World Tour 09 (italia) (cd/dvd) / Laura Live Gira Mundial 09 (espanja) (cd/dvd) *2010: Amiche Per L'abruzzo (italia) (dvd) ;Muut levyt *1987: I sogni di Laura *1991: L'immenso ==Kiertueet== *1997: World Wide Tour 1997 *1999: World Tour 1999 *2001–2002: World Tour 2001–2002 *2005: World Tour 2005 *2006: Juntos en Concierto Tour 2006 *2007: San Siro live *2009: World Tour 2009 *2011-2012: European Tour 2012 == Kunnianosoituksia == * Italian tasavallan ansioritarikunta (Italia, 2006) == Lähteet == Luokka:Italialaiset laulajat Luokka:Grammy-palkinnon saajat Luokka:Vuonna 1974 syntyneet Luokka:Elävät henkilöt
Christina Rosenvinge

Christina Rosenvinge Hepworth (s. 29. toukokuuta 1964, Madrid) on espanjalainen laulaja-lauluntekija. Hän on toiminut pop/rock/indie muusikkona 1980-luvulta tähän päivään pääosin Espanjassa, mutta myös Yhdysvalloissa. Hänen vanhempansa Hans Jørgen Christian Rosenvinge ja Daphne Ankerstjerne Hepworth muuttivat Espanjaan 1950-luvulla. Hän oli jäsenenä useissa espanjalaisyhtyeissä ennen soolouraansa. Rosenvingen ensimmäinen sooloalbumi oli vuonna 1997 julkaistu Cerrado. Rosenvinge on asunut New Yorkissa ja julkaissut kolme albumia englanninkielisenä. == Sooloalbumit == * Cerrado (1997) * Flores raras (1998) * Frozen Pool (2001) * Foreign Land (2002) * Continental 62 (2006) * Alguien que cuide de mí - Grandes éxitos (2007) * Verano fatal (2007) * Tu labio superior (2008) * Tu labio inferior (2008) * La joven Dolores (2011) * Un caso sin resolver (2011) * Lo nuestro (2015) * Un hombre rubio (2018) ==Aiheesta muualla== * Rosenvingen kotisivu Luokka:Espanjalaiset laulajat Luokka:Vuonna 1964 syntyneet Luokka:Elävät henkilöt
EyeToy

EyeToy on PlayStation 2 -pelikonsolin lisälaite, jossa on kamera ja mikrofoni. EyeToyta käytetään sille suunniteltujen pelien ohjaamiseen. EyeToy- lisälaitetta käyttäviä pelejä ei ohjata pelikonsolin ohjaimella, vaan pelaajan omalla vartalolla. Kamera kuvaa pelaajaa ja välittää hänen kuvansa konsolille. Kamera tunnistaa pelaajan liikkeet, joiden avulla pelejä ohjataan. Monet EyeToy-pelit ovat kokoelma pikkupelejä, joissa muun muassa soitetaan ilmakitaraa, pestään ikkunoita tai pelataan jalkapalloa. EyeToyta voi käyttää myös henkilökohtaisen tietokoneen web-kamerana erillisten epävirallisten ajurien asentamisen jälkeen. ==EyeToy-pelejä== 2003 *EyeToy: Play *EyeToy: Groove 2004 *EyeToy: Antigrav *Sega SuperStars *U Move Super Sports *EyeToy: Chat *EyeToy: Play 2 *Disney Move *Nicktoons Movin' 2005 *EyeToy: Monkey Mania *EyeToy: Kinetic *EyeToy: EduKids *EyeToy: Play 3 *SpyToy *Clumsy Shumsy 2006 *Rhythmic Star *TBA *EyeToy: Fight *Eyedentify (PlayStation 3) *EyeToy: Tales *EyeToy: Kinetic combat ===Pelit joissa EyeToy-toimintoja=== Näissä peleissä on EyeToy-kameraa hyödyntäviä toimintoja. Näiden pelien kansissa on "EyeToy Enhanced" -merkki. *SingStar *SingStar Party *SingStar Pop *SingStar '80s *SingStar '90s *SingStar Rocks *SingStar Rock Ballads *SingStar Legendat *SingStar SuomiRock *SingStar SuomiPop *SingStar Summer Party *Stuart Little 3: Ja Kadonneet Kuvat *Harry Potter ja Azkabanin vanki *Dance Dance Revolution Extreme *Dance Dance Revolution Extreme 2 *Dance Dance Revolution SuperNOVA *The Urbz: Sims in the City *Jackie Chan Adventures *LMA Manager 2005 *Get On Da Mic *The Polar Express *AFL Premiership 2005 *The Sims 2 *The Sims 2: Lemmikkielämää (Pets) *YetiSports Arctic Adventures *Buzz! The Music Quiz *Buzz! The Big Quiz *Lemmings *Formula One 05 *Who Wants To Be A Millionaire? Party Edition *Tony Hawk's Underground 2 *Dance Factory ==Kameran tekniset tiedot== :Huom! Ei mini! *Tarkkuus: 640x480 *Käyttöjännite: 5V DC (USB- väylästä) *Virrankulutus: 50 mA *Korkeus: 4 cm *Leveys: 5,3 cm *Kaapelin pituus: 2 m ==Katso myös== * PlayStation Eye ==Aiheesta muualla == * Laitteen ja pelien kotisivu * Ohjeet kameran liittämiseksi tietokoneeseen , ajurit . Luokka:PlayStation 2 Luokka:Videopelien lisälaitteet
Jalmari Eskola

Jalmari Lauri Johannes Eskola (16. marraskuuta 1886 Karinainen – 7. tammikuuta 1958 Turku) oli suomalainen kestävyysjuoksija ja olympiamitalisti. Hän voitti hopeaa Tukholman vuoden 1912 olympiakisojen maastojuoksun joukkuekilpailussa yhdessä Albin Stenroosin ja Hannes Kolehmaisen kanssa. Hän sijoittui Hannes Kolehmaisen voittamassa juoksussa neljänneksi - ruotsalaiset voittivat kuitenkin joukkuekisan yhden sijalukupisteen erolla Suomeen. == Omat ennätykset == === 5000 metriä === * 16.11,0 (Turku, 20. heinäkuuta 1912) === 10000 metriä === * 34.42,2 (Turku, 12. syyskuuta 1909) == Lähteet == * === Viitteet === Luokka:Suomalaiset kestävyysjuoksijat Luokka:Suomalaiset olympiamitalistit Luokka:Vuonna 1886 syntyneet Luokka:Vuonna 1958 kuolleet
Malaysia Airlines

Malaysia Airlines (lyh. MAS, malaijiksi: Penerbangan Malaysia Berhad, yksinkertaistetuksi kiinaksi: 马来西亚航空公司, 马航 (lyhennettynä)) on malesialainen lentoyhtiö. Malaysia Airlines on Kaakkois-Aasian suurin lentoyhtiö. Yhtiön päälentoasema on Kuala Lumpurin kansainvälinen lentoasema. Kuala Lumpurissa sijaitsee myös yhtiön päämaja. Malaysia Airlines perustettiin vuonna 1937 Malayan Airwaysina. == Kohteet == Malaysia Airlinesilla on kohteita Aasiassa, Australiassa, Euroopassa, Afrikassa, Pohjois- ja Etelä-Amerikassa. Malaysia Airlines on ainoa kaakkoisaasialainen lentoyhtiö, joka lentää Latinalaiseen Amerikkaan. == Laivasto == === Nykyinen laivasto === Lokakuussa 2022 Malaysia Airlinesin laivasto koostuu seuraavista konetyypeistä. Laivaston keski-ikä on 10,1 vuotta. Malaysia Airlinesin laivasto Konetyyppi Lukumäärä Tilauksia Matkustajapaikkoja Huomautuksia Airbus A330-200 6 — 287 Airbus A330-300 15 — 290 Airbus A330-900neo — 20 vahv. myöh Airbus A350-900 6 — 286 Boeing 737-800 44 — 180 186 Boeing 737 MAX 8 — 40 vahv. myöh. Toimitukset alkavat vuonna 2023. Boeing 737 MAX 10 — 10 vahv. myöh. Toimitukset alkavat vuonna 2024. Yhteensä 71 70 MASkargon rahtilaivasto Konetyyppi Lukumäärä Tilauksia Huomautuksia Airbus A330-200F 3 — Yhteensä 3 0 == Onnettomuudet == * 4. joulukuuta 1977 – Malaysia Airlinesin lento 653 kaapattiin. Lentokone syöksyi maahan lähellä Tanjung Kupangin kylää Malesiassa. Kaikki 93 matkustajaa ja koneen seitsenhenkinen miehistö kuolivat. * 18. joulukuuta 1983 – Malaysian Airlinesin lento 684 osui maahan kaksi kilometriä ennen kiitotietä lennolla Singaporesta. Kukaan ei kuollut, mutta kone romuttui korjauskelvottomaksi. * 15. syyskuuta 1995 – Malaysia Airlinesin lento 2133 ei ehtinyt pysähtyä ennen kiitotien loppua Tawaun lentokentällä. 32 matkustajaa ja kaksi miehistön jäsentä kuoli. * 15. maaliskuuta 2000 – Malaysia Airlinesin lento 85 vaurioitui oksalyylikloridista, jota vuosi kanistereista rahdin purkamisen aikana. 5-vuotiaan Airbus A330:n runko vahingoittui korvauskelvottomaksi. * 1. elokuuta 2005 – Malaysia Airlinesin lento 124 lähti Perthistä Kuala Lumpuriin. Noustessaan 11 500 metrin korkeuteen viallinen kiihtyvyysanturi sai koneen Air Data Inertial Reference Unit (ADIRU) muuttamaan lentokorkeutta. Vian huomaamisen jälkeen lentäjät laskeutuivat takaisin Perthiin. * 8. maaliskuuta 2014 – Malaysia Airlinesin lento 370 katosi matkalla Kuala Lumpurin kansainväliseltä lentoasemalta Pekingin kansainväliselle lentoasemalle. Malaysia Airlinesin edustajat ja Malesian hallitus uskoo koneen tippuneen Intian valtamereen ja kaikkien koneessa olleiden 239 henkilön kuolleen. * 17. heinäkuuta 2014 – Malaysia Airlinesin lento 17 matkalla Amsterdamista Kuala Lumpuriin ammuttiin alas Ukrainan yläpuolella. Kaikki 283 matkustajaa ja 15 miehistön jäsentä kuolivat. == Lähteet == == Aiheesta muualla == * Malaysia Airlines Luokka:Malesialaiset lentoyhtiöt Luokka:Oneworld Luokka:Kansalliset lentoyhtiöt
Merlot

Merlot [merlo] on viiniköynnöslajike, jota käytetään pääasiassa punaviinin tuotantoon. Merlot tuottaa tavallisempiin Cabernet Sauvignonin tummiin rypäleisiin verrattuna vaaleampia, ohutkuorisempia ja isompia rypäleitä. Merlot on suhteellisen sopeutuvainen ja nopeasti kypsyvä, runsassatoinen lajike, ja sitä viljellään kaikilla merkittävillä viinintuotantoalueilla. Rypäleet sisältävät myös vähemmän tanniinia, ja niinpä pelkästä Merlot'sta tehdyt viinit kypsyvät nopeasti ja niitä pidetään ”helppoina juotavina”. Bordeaux'ssa ja bordeaux'laista viinityyliä noudattavilla viinitiloilla Merlot'ta sekoitetaan muiden rypäleiden, kuten Cabernet Sauvignonin ja Cabernet Francin, kanssa. Bordeaux'n Pomerolin ja Saint-Émilionin viinialueilla Merlot'n osuus voi olla jopa 70–80 %. Esimerkiksi Pomerolin alueen kuuluisa Château Pétrus on valmistettu lähes yksinomaan savimaalla kasvaneiden Merlot-köynnösten rypäleistä. Yhdysvalloissa ja Etelä-Amerikassa tuotetaan paljon pelkästään Merlot'sta tehtyjä viinejä. Chilessä Merlot- viineihin voidaan sekoittaa myös Carmenère-rypäleiden mehua. Merlot'n tunnusmerkkinä pidetään luumumaista aromia; vahvan hedelmäisyyden vuoksi sitä käytetään tanniinisen ja hapokkaan Cabernet Sauvignonin kanssa. Cabernet Sauvignonin sanotaan luovan viinin ”selkärangan” ja Merlot'n ”lihakset” selkärangan ympärille. Luokka:Viinirypälelajikkeet Luokka:Punaviinit
Johan Olin

Johan Fredrik Olin (30. kesäkuuta 1883 – 3. joulukuuta 1928) oli suomalainen painija ja olympiamitalisti. Hän voitti hopeaa Tukholman kesäolympialaisten kreikkalais-roomalaisen painin sarjassa yli 82,5 kiloa vuonna 1912. Olympialaisten jälkeen Olin matkusti Yhdysvaltoihin jossa hän kilpaili ammattipainijana käyttäen nimeä John Olin. Olinin ammattilaisuran merkittävin saavutus oli hänen voittonsa Joe Strecheristä Massachusettsin Springfieldissä 12. joulukuuta 1916. Tällä voitollaan Olin sai WWF:n mestaruuden jonka hän menetti 2. toukokuuta 1917 Ed "Strangler" Lewisille Chicagossa pidetyssä ottelussa. Worchesteriin Massachusettsiin asettunut Olin paini vielä muutamia vuosia tämän jälkeen mutta lopulta hän palasi noin kymmenen vuoden poissaolon jälkeen takaisin Suomeen. == Lähteet == * Juhan Suku-Uutiset: Painija Johan Olin Amerikassa (luettu 28.3.2008) === Viitteet === Luokka:Suomalaiset olympiamitalistit Luokka:Suomalaiset kreikkalais-roomalaisen tyylin painijat Luokka:Vuonna 1883 syntyneet Luokka:Vuonna 1928 kuolleet
Sir Kay

Kay tai Sir Kay on yksi pyöreän pöydän ritareista, joka esiintyy kuningas Arthuriin liittyvissä legendoissa. Kay on Arthurin kasvatusisän Sir Ectorin poika. Kay esiintyy useissa tarinoissa, mutta ei koskaan päähenkilönä. Walesilaisessa kansanperinteessä häntä kutsutaan myös nimellä Cei tai Kei. Nuorena Arthur oli Kayn aseenkantaja. Kun Arthur veti miekan kivestä ja todisti siten olevansa Englannin kruunun lainmukainen perijä, yritti Kay ottaa kunnian teosta. Ector kuitenkin näki poikansa valehtelevan. Tämän jälkeen Ector ja Kay vannoivat ensimmäisinä uskollisuudenvalan Arthurille ja pysyivät uskollisina hänelle loppuun asti. Arthur nimitti myöhemmin Kayn senesalkikseen. == Lähteet == Luokka:Pyöreän pöydän ritarit
Heikki Kähkönen

Heikki Kähkönen (26. joulukuuta 1891 Rääkkylä – 30. kesäkuuta 1962 Imatra) oli suomalainen painija ja olympiamitalisti. Kähkönen voitti vuoden 1920 kesäolympialaisissa Antwerpenissa hopeaa kreikkalais-roomalaisen painin sarjassa 60 kg. Kultaa voitti Oskar Friman, joka Kähkösen tavoin edusti Viipurin Voimailijoita. Painin SM-kisoissa Kähkönen oli parhaimmillaan viides 1917. ==Lähteet== Luokka:Suomalaiset olympiamitalistit Luokka:Suomalaiset kreikkalais-roomalaisen tyylin painijat Luokka:Vuonna 1891 syntyneet Luokka:Vuonna 1962 kuolleet
Baltian rautatieasema (Tallinna)

Baltian rautatieasema () on Tallinnan vilkkain rautatieasema. Se sijaitsee aivan vanhankaupungin vieressä, osoitteessa Toompuiestee 37. ==Historia== Rautatieliikenne käynnistyi Baltian asemalta 24. lokakuuta 1870, jolloin Narvassa avattiin rautatielinja Paldiskista Tallinnan, Tapan, Narvan ja Iivananlinnan kautta Hatsinaan. Vuonna 1872 valmistui Hatsinan ja Krasnoje Selon välinen, 23,5 kilometriä pitkä rataosuus, joka mahdollisti liikennöinnin Tallinnasta Pietarin Baltian rautatieasemalle asti. Vuonna 1876 käynnistyi junaliikenne Tarttoon, kun Tapan ja Tarton välinen rautatie valmistui. Vuonna 1887 rataa jatkettiin Valgaan, jossa se yhdistyi Riian ja Pihkovan väliseen rautatiehen. Asemarakennuksen on suunnitellut arkkitehti Otto Rudolf von Knüpffer. Rakennustöitä ei saatu päätökseen vielä liikennöinnin alkaessa vuonna 1870, vaan niitä jatkettiin vielä seuraavanakin vuonna. Asemarakennus kärsi pahoja vaurioita vuonna 1941, kun Neuvostoliiton joukot sytyttivät sen tuleen. Korjaustöitä tehtiin jo osittain vuonna 1945, mutta täydellinen peruskorjaus tehtiin vasta 1960–1966. ==Liikenne== Baltian rautatieasemalta liikennöi yksi rautatieyhtiö: Elron hoitaa sähköjunaliikennettä Tallinnasta Aegviiduun, Riisipereen ja Paldiskiin sekä dieseljunilla hoidettavaa kaukojunaliikennettä Tarttoon, Valgaan, Viljandiin, Narvaan ja Pärnuun. Toukokuuhun 2015 asti asemalta oli myös GoRailin matkustajaliikennettä Moskovaan ja Pietariin. ==Palvelut== Asemarakennuksessa on palveluja kahdessa kerroksessa. Pohjakerroksessa ovat lipunmyynti, valuutanvaihto, pankkipalvelut sekä WC-, suihku- ja lastenhoitotilat. Asemalla on lisäksi hotelli-, matkatoimisto-, parturi-, optikko-, valokuva- ja ravintolapalveluja sekä kioskimyyntiä. Kesällä 2020 rautatieaseman tiloissa aloitti toimintansa yksi Viron ensimmäisistä Burger King-ravintoloista. == Lähteet == * Baltian rautatieaseman kotisivu: http://www.baltijaam.ee/ === Viitteet === ==Aiheesta muualla== Luokka:Tallinnan rautatieliikennepaikat Luokka:1870-luvulla rakennetut rautatieliikennepaikat
Katolikos

Katolikos (, katholikos 'yleinen', 'kaikkia koskeva') on korkea kirkollinen arvonimi, jota käyttävät muiden muassa Armenian ja Syyrian orientaaliortodoksiset kirkot korkeimmasta piispastaan. Katolikos on käytössä myös eräiden ortodoksisten patriarkkojen toisena arvonimenä. Näin esimerkiksi Georgian patriarkalla. Katolikos vastaa ortodoksisen ja katolisen kirkon käyttämää kirkon arvonimeä patriarkka. Luokka:Orientaaliortodoksinen kirkko Luokka:Armenian apostolinen kirkko Luokka:Ortodoksisen kirkon käytännöt Luokka:Arvonimet Luokka:Kirkolliset virat
D’Entrecasteaux’nsaaret

D’Entrecasteaux’nsaaret () ovat saariryhmä Papua-Uudessa-Guineassa Uuden- Guinean saaren itäisen kärjen pohjoispuolella. Saarten yhteispinta-ala on 3 142 neliökilometriä ja asukasluku 185 000 vuonna 2021. Saaristoon kuuluu kolme pääsaarta, Goodenough, Fergusson ja Normanby. Saariryhmään kuuluu myös pienemmät Sanaroa ja Dobu sekä monia luotoja. D’Entrecasteaux’nsaarten suurimmat saaret ovat tuliperäisiä ja kohoavat 1 500 – 2 400 metriin. Saaristo on nimetty ranskalaisen merenkulkijan Bruni d’Entrecasteaux’n mukaan, joka vieraili niillä etsiessään kadonnutta tutkimusmatkailijaa Jean-François de La Pérousea. HMS Basiliskilla purjehtinut John Moresby kartoitti saaria 1873. D’Entrecasteaux’nsaarilla asui vuonna 2021 Papua-Uuden-Guinean tilastokeskuksen arvion mukaan noin 185 000 ihmistä. Valtaosa väestöstä elää omavaraistaloudessa pienissä yhdyskunnissa. Perinteisesti alueella on tuotettu saviastioita vaihtokauppaa varten, ja asukkaat ovat osallistuneet myös kulaan, esineiden kuten simpukankuorten seremonialliseen vaihtojärjestelmään eri heimojen välillä. Talouden kannalta merkittävämpää on kopran tuotanto. Lisäksi alueella on viime vuosina etsitty mineraaliesiintymiä. == Lähteet == Luokka:Papua-Uuden-Guinean saaret Luokka:Saaristot
Paavo Jaale

Pekka ”Paavo” Jaale (alun perin Johansson, 21. lokakuuta 1895 Helsinki – 5. joulukuuta 1983 Helsinki) oli suomalainen monipuolinen urheilija, joka tunnetaan parhaiten yleisurheilusta päälajeinaan keihäänheitto ja kymmenottelu. Keihäänheitossa hänestä tuli olympiamitalisti, kun hän saavutti olympiapronssia Antwerpenissa 1920. Lisäksi Jaale oli jalkapallossa maajoukkuepelaaja, hänen oltuaan mukana yhdessä maaottelussa vuonna 1919Paavo Jaale. Muita urheilulajeja hänellä olivat uinti ja telinevoimistelu. == Saavutuksia == * olympiapronssia Antwerpenissa 1920 (keihäänheitto, tulos 63,09), Pariisissa 1924 sijoittui yhdeksänneksi * kymmenottelun SM-kultaa vuosina 1918, 1919, 1920 * Kolme suomen mestaruutta jalkapallossa HJK:n riveissä vuosina 1917, 1918, 1919 * Selkäuinnin SM-mitaleja * Englannin mestaruusmitali keihäänheitosta * Useita SM-mitaleja yleisurheilussa (1914, 1916, 1918, 1919, 1920, 1921, 1922, 1923, 1924, 1925, 1927) * Suomen ennätykset: ** Vauhditon 3-loikka vuosina 1916, 1917, 1920 ** 10-ottelu vuonna 1920 ==Lähteet== * * === Viitteet === Luokka:Suomalaiset keihäänheittäjät Luokka:Suomalaiset olympiamitalistit Luokka:Suomalaiset yleisurheilun moniottelijat Luokka:Suomalaiset jalkapalloilijat Luokka:Vuonna 1895 syntyneet Luokka:Vuonna 1983 kuolleet
Hugo Lahtinen

Hugo Jalmari Lahtinen (29. marraskuuta 1891 Tampere – 29. joulukuuta 1977 Tampere) oli suomalainen viisiottelija, pituushyppääjä ja olympiamitalisti. == Valmentajaura == Seuratasolla Lahtinen edusti Tampereen Pyrintöä. Hän toimi Suomen yleisurheilujoukkueen valmentajana Amsterdamin olympiakisoissa 1928 ja Los Angelesin olympiakisoissa 1932, joissa Suomi saavutti yhteensä 25 mitalia. Hän piti myös 400 metrin juoksun Suomen ennätystä silloin hallussaan ajalla 51,7. Hän on ensimmäinen suomalainen seitsemän metrin ylittäjä pituushypyssä. Hänelle myönnettiin Suomen urheilun kultainen ansioristi vuonna 1958. == Siviiliura ja sukulaiset == Lahtinen työskenteli Tampereen yhteiskoulun voimistelunopettajana vuosina 1928–1946. Hänen puolisonsa oli vuodesta 1915 Jenny o.s. Lahtinen. Heidän poikansa Esa Lahtinen oli pesäpalloilija ja pesäpallovalmentaja, ja Esan pojista Timo ja Juha olivat jääkiekkoilijoita ja Timo menestyi myös jääkiekkovalmentajana. == Saavutuksia == * Olympiapronssia Antwerpenissa 1920 (viisiottelu, pituus 659 – keihäs 54,25 – 200 m 23,6 – kiekko 31,12 – 1 500 m 4.36,0, tulos 26 sijapistettä ja nykyisin voimassa olevan pistetaulukon mukaan 3270 p.), samoissa kisoissa pituushypyssä kahdeksastoista (tulos 619) == Henkilökohtaiset ennätykset == *100 m: 11,6 (1916) *150 m: 18,0 (1916) *200 m: 23,3 (1920) *400 m: 51,7 (1913) *800 m: 2.05,2 (1913) *1 500 m: 4.22,5 (1910) *110 m aitajuoksu: 17,5 *400 m aitajuoksu: 62,4 (1919) *Korkeushyppy: 165 *Seiväshyppy: 320 *Pituushyppy: 700 (1914) *Kolmiloikka: 13,67 (1915) *Kuulantyöntö: 11,40 *Kiekonheitto: 36,84 *Keihäänheitto: 54,25 (1920) *Viisiottelu: 3270 p. (pituus 659 – keihäs 54,25 – 200 m 23,6 – kiekko 31,12 – 1 500 m 4.36,0) == Lähteet == == Aiheesta muualla == * * Luokka:Suomalaiset olympiamitalistit Luokka:Suomalaiset pituushyppääjät Luokka:Suomalaiset yleisurheilun moniottelijat Luokka:Suomalaiset yleisurheiluvalmentajat Luokka:Suomalaiset opettajat Luokka:Vuonna 1891 syntyneet Luokka:Vuonna 1977 kuolleet
Matti Perttilä

Matti "Masa" Rudolf Perttilä (21. tammikuuta 1896 Isokyrö − 12. toukokuuta 1968 Isokyrö) oli suomalainen painija ja olympiamitalisti. Hänen lempinimensä oli "Kyrön leijona".Siukonen, s. 246 Perttilä saavutti olympiapronssia kreikkalais-roomalaisen painin keskisarjassa Antwerpenissa 1920.Sports Reference LLCPihkala & Jukola, s. 309–310 Hän voitti ensimmäisessä ottelussaan belgialaisen Oscar Cornelisin selätyksellä ajassa 2.04, sitten tanskalaisen Svend Nielsenin selätyksellä ajassa 7.17 ja kolmannessa ottelussaan ruotsalaisen Svend Fältströmin tuomaripäätöksellä ajassa 29.40. Neljännessä ottelussaan hän hävisi tuomaripäätöksellä 25 minuutin painin jälkeen kultaa lopulta voittaneelle ruotsalaiselle Carl Westergrenille. Mitaliotteluissa hän voitti belgialaisen Maurice Vanderleendenin ajassa 8.40 mutta hävisi maanmiehelleen Arthur Lindforsille ajassa 1.48. Lopuksi Perttilä voitti hollantilaisen Bert Eillebrechtin ajassa 3.19 ja norjalaisen Sjur Johnsenin tuomaripäätöksellä 25 minuutin painin jälkeen. Seuratasolla Perttilä edusti Suomessa Kyrön Voimaa. Vuodesta 1923 hän asui ja kilpaili muutaman vuoden ajan Yhdysvalloissa. == Saavutuksia == * olympiapronssia Antwerpenissa 1920 (kreikkalais-roomalainen paini, sarja 75 kg) * SM-hopeaa 1920 ja 1921 == Lähteet == * * * === Viitteet === Luokka:Suomalaiset olympiamitalistit Luokka:Suomalaiset kreikkalais-roomalaisen tyylin painijat Luokka:Vuonna 1896 syntyneet Luokka:Vuonna 1968 kuolleet
Louisiadesaaret

Louisiadesaaret on saariryhmä Papua-Uudessa-Guineassa 200–400 kilometriä Uuden-Guinean saaren itäkärjestä kaakkoon. Saaristo koostuu kymmenestä tuliperäisestä tai korallisaaresta sekä lähes 90 pienemmästä luodosta tai riutasta. Sideia ja Basilaki sijaitsevat lähinnä Uutta-Guineaa; Misima, Vanatinai ja Rossel sijaitsevat kauempana idässä. Suurin saarista on Vanatinai, joka tunnetaan myös eurooppalaisten antamilla nimillä Sudest ja Tagula. Saarten kokonaispinta-ala on noin 2 200 neliökilometriä. Suurimmat saaret ovat tuliperäisiä ja useat pienemmät saaret ovat muotoutuneet koralliriutoista. Louisiadesaarilla oli asukkaita 47 000 vuonna 2014. Suurin asutuskeskus on Bwagoia Misiman saarella. Saarilta on löydetty kultaesiintymiä. Louisiadesaarten sademetsät muodostavat oman ekoalueensa, jossa on useita endeemisiä puulajeja (suvuista Pandanus, Diospyros ja Hopea), viisi endeemistä sammakkolajia, kaksi endeemistä liskolajia ja viisi endeemistä lintulajia. == Lähteet == == Aiheesta muualla == Luokka:Papua- Uuden-Guinean saaret Luokka:Saaristot
Moldavian sosialistinen neuvostotasavalta

Moldavian sosialistinen neuvostotasavalta, lyhenteeltä Moldavian SNT (, , ) oli nykyisen Moldovan alueen käsittänyt neuvostotasavalta. Neuvostotasavalta muodostettiin 2. elokuuta 1940 Romanian Neuvostoliitolle luovuttamille alueille. Moldavian sosialistinen neuvostotasavalta lakkautettiin 27. elokuuta 1991, jolloin Moldavia itsenäistyi Neuvostoliitosta ja muutti nimensä Moldovaksi. == Moldovan kommunistisen puolueen ensimmäiset sihteerit == Ensimmäinen sihteeri toimi neuvostotasavallan tosiasiallisena johtajana. Muodollinen johtaja oli korkeimman neuvoston puhemiehistön puheenjohtaja, mutta tällä ei ollut todellista valtaa. henkilö aika 1940–1942 (toisen maailmansodan takia maanpaossa Moskovassa vuodesta 1941) 1942–1946 (toisen maailmansodan takia maanpaossa Moskovassa vuoteen 1944) 1946–1950 1950–1952 1952–1954 1954–1961 1961–1980 1980–1989 1989–1991 1991 == Lähteet == == Aiheesta muualla == *
Geraldine Apponyi de Nagy-Apponyi

Kreivitär Geraldine Margit Virginia Olga Maria Apponyi de Nagy-Apponyi (6. elokuuta 1915 – 22. lokakuuta 2002) oli Albanian kuningatar, kuningas Zogu I:n puoliso. Hänen kuninkaallinen nimensä oli Kuningatar Geraldina. == Suku == Kuningatar Geraldina syntyi Budapestissä, Unkarissa. Hän kuului Apponyin vanhaan aatelissukuun. Hänen isänsä oli kreivi Julius (tai Gyula) Apponyi de Nagy-Apponyi (1873–1924) ja äitinsä yhdysvaltainunkarilainen Gladys Virginia Stewart (1891–1947), jonka isä oli miljonääri Virginiasta. Geraldinen isoisä oli Ludwig (tai Lajos) Apponyi (1849–1909) ja äidinisä diplomaatti John Henry Stewart (1831–1892), joka palveli Yhdysvaltain konsulaatissa Antwerpenissä. Geraldinen vanhemmat tapasivat Pariisissa vuonna 1912 Itävalta-Unkarin suurlähetystön lounaspöydässä. He avioituivat vuonna 1914. Kun Itävalta-Unkari hajosi, perhe muutti Sveitsiin. Vuonna 1921 he palasivat Unkariin. Kun Geraldinen isä kuoli, hänen äitinsä päätti muuttaa Ranskaan. Kun Geraldinen äiti meni naimisiin ranskalaisen upseerin kanssa, Geraldinen isän sukulaiset vaativat, että lapset muuttavat Unkariin saadakseen siellä koulutuksensa. == Albanian valtaistuin ja maanpako == 27\. huhtikuuta 1938 Geraldine meni naimisiin Albanian kuninkaan Zogu I:n kanssa Tiranassa ja otti nimekseen Kuningatar Geraldina. Geraldine oli katolilainen ja Zogu I oli muslimi. Zogu I:llä ja Kuningatar Geraldinalla oli yksi lapsi, kruununprinssi Leka Zogu (s. 1939). Zogu I:n hallinto loppui, kun fasistinen Italia miehitti Albanian huhtikuussa vuonna 1939. Geraldine ja muutaman päivän ikäinen lapsi lähetettiin ambulanssilla Kreikkaan, isä seurasi heitä päivää myöhemmin mukanaan 115 henkeä hovista. Perhe muutti tilapäisesti Egyptiin, ja sieltä Englantiin. Englannista perhe muutti Yhdysvaltoihin 1950-luvulla ja jälleen myöhemmin Ranskaan. Zogu I:n kuoltua Ranskassa kuningatar Geraldine asui Kreikassa, Turkissa, Englannissa, Egyptissä, Yhdysvalloissa, Ranskassa, Rhodesiassa ja Espanjassa. Espanjassa Geraldinen poika Leka keräsi aseita huvilaansa ja koulutti pientä vallankumouskaartia. Kenraali Franco hyväksyi tämän, mutta Francon kuoltua Lekaa pyydettiin poistumaan maasta ja hän muutti Etelä-Afrikkaan. Geraldine jäi asumaan huvilaansa Madridiin. Vuonna 2002 Albanian hallitus kutsui Kuningatar Geraldinan ja Leka Zogun takaisin Albaniaan. Kuningatar Geraldina kuoli 87-vuotiaana Tiranassa vuonna 2002. == Lähteet == Nagy-Apponyi, Geraldine Apponyi de Nagy-Apponyi, Geraldine Apponyi de Nagy-Apponyi, Geraldine Apponyi de Nagy-Apponyi, Geraldine Apponyi de
Martti Nieminen

Martin Aleksander ”Martti” Nieminen (3. marraskuuta 1891 Salo – 29. maaliskuuta 1941 Helsinki) oli suomalainen painija ja olympiamitalisti. Seuratasolla Nieminen edusti Viipurin Voimailijoita ja Helsingin Atleettiklubia. == Saavutuksia == * olympiapronssia Antwerpenissä 1920 (kreikkalais-roomalainen paini, sarja yli 82,5 kg) * MM-hopeaa Helsingissä 1921 * PM-kultaa 1920 (kreikkalais-roomalainen paini, yli 82,5 kg), hopeaa 1919 ja 1921 * SM-kultaa 1921 ja 1922 (kreikkalais-roomalainen paini, sarja yli 82,5 kg), pronssia 1924 == Lähteet == * === Viitteet === Luokka:Suomalaiset olympiamitalistit Luokka:Suomalaiset kreikkalais- roomalaisen tyylin painijat Luokka:Vuonna 1891 syntyneet Luokka:Vuonna 1941 kuolleet
Donavia

Donavia () oli venäläinen lentoyhtiö ja Aeroflotin tytäryhtiö. Se lensi säännöllistä matkustaja- ja rahtiliikennettä Venäjältä Lähi-itään. Tärkeimmät yhtiön käyttämät lentoasemat olivat Rostov-na-Donun lentoasema, Šeremetjevon lentoasema sekä Vnukovon lentoasema. == Tunnukset == *IATA: D9 *ICAO: DNV *Kutsukoodi: DONAVIA == Historia == Yhtiö perustettiin ja se aloitti toimintansa 13. huhtikuuta 2000. Se toimi aluksi Donavia-nimellä, mutta Aeroflotin ostaessa yhtiön nimi vaihdettiin Aeroflot-Doniksi. Nimi vaihdettiin takaisin Donaviaksi vuonna 2009. Se liitettiin toiseen Aeroflotin tytäryhtiöön, Rossiya Airlinesiin, alkuvuonna 2016. == Laivasto == Heinäkuussa 2015: * 10 Airbus A319-100 == Reittikohteet == Donavia lensi säännöllisesti seuraaviin kohteisiin (heinäkuu 2015): * ** Jerevan - Zvartnotsin kansainvälinen lentoasema * ** Tel Aviv - Ben Gurionin kansainvälinen lentoasema * ** Hudžand - Hudžandin lentoasema * ** Istanbul - Istanbul- Atatürkin kansainvälinen lentoasema * ** Taškent - Taškentin kansainvälinen lentoasema * ** Jekaterinburg - Koltsovon kansainvälinen lentoasema ** Krasnodar - Krasnodarin kansainvälinen lentoasema ** Mineralnyje Vody - Mineralnyje Vodyn lentoasema ** Moskova - Šeremetjevon kansainvälinen lentoasema ** Moskova - Vnukovon lentoasema ** Pietari - Pulkovon kansainvälinen lentoasema ** Rostov-na-Donu - Rostov-na-Donun lentoasema (solmukohta) ** Simferopol - Simferopolin kansainvälinen lentoasema ** Sotši - Sotšin kansainvälinen lentoasema ** Stavropol - Špakovskojen lentoasema == Lähteet == == Aiheesta muualla == *Aeroflot-Don Luokka:Entiset venäläiset lentoyhtiöt Luokka:Entiset Aeroflotin jaostot
Steve Porcaro

Steve Porcaro (s. 2. syyskuuta 1957 Hartford, Connecticut, Yhdysvallat) on yhdysvaltalainen kosketinsoittaja ja säveltäjä. Hän on rockyhtye Toton alkuperäisjäsen. Porcaro oli mukana Toton kuudella ensimmäisellä albumilla. Vuonna 1986 julkaistu Fahrenheit oli yhtyeen viimeinen albumi Porcaron ollessa jäsenenä. Hän ehti kirjoittaa yhtyeelle kolme kappaletta ja hänen tavoitteenaan olikin siirtyä kokopäiväiseksi lauluntekijäksi ja säveltäjäksi. Porcaron sävellyksiin kuuluu myös Michael Jacksonin albumin Thriller kappale ”Human Nature”. Porcaro on avustanut eroamisensa jälkeenkin Totoa kosketinsoittimien, rumpulooppien, syntetisaattorin ja sovitusten kanssa. Hän on toiminut myös sessiomuusikkona muun muassa yhtyeiden Yes ja Jefferson Airplane albumeilla. Porcaro on mukana myös Toton vuoden 2006 albumilla Falling In Between. Steven veljistä vuonna 1992 kuollut Jeff Porcaro oli Toton rumpali ja vuonna 2015 kuollut Mike Porcaro Toton basisti. == Lähteet == Luokka:Vuonna 1957 syntyneet Luokka:Elävät henkilöt Luokka:Yhdysvaltalaiset säveltäjät Luokka:Yhdysvaltalaiset kosketinsoittajat Luokka:Yhdysvaltalaiset lauluntekijät Luokka:Toto
Robert Tikkanen

Toivo Robert Tikkanen (15. huhtikuuta 1888 Rooma – 1. kesäkuuta 1947 Helsinki) oli suomalainen arkkitehti ja ammunnan olympiamitalisti. Hän voitti vuosien 1920 ja 1924 kesäolympialaisista kolme mitalia. Tikkanen pelasi myös jääkiekkoa vuosina 1908–1911 Akademischer Sport Club Dresden- joukkueessa.http://www.finhockey.fi/info/historia/ ASC Dresde - Brussels IHC (kokoonpanot 6.maaliskuuta 1909) - esimerkiksi Tikkasen isä oli taidehistorioitsija Johan Jakob Tikkanen ja äiti Augusta Emilia Westzynthius. Kirjailija ja piirtäjä Henrik Tikkanen (1924–1984) oli hänen poikansa. Hänellä oli myös kolme muuta poikaa Jarl, Ted ja Ulf. Tikkanen oli naimisissa kolme kertaa. Ensimmäinen vaimo oli vuodesta 1912 Ingrid Fazer (1888–1920), toinen Asikkalassa syntynyt Kyllikki Ingeborg Vitali (1901–1963) vuodesta 1921 lähtien ja kolmas Marga Hertell (1910–2004). == Töitä == Robert Tikkanen on suunnitellut ainakin seuraavat rakennukset Helsingissä. Rakennusvuosi Osoite Kaupunginosa Kortteli 1917 Engelinaukio 3 Eira 232 1920 Runebergin huvila, KotiluotoGaltat, Hanna; Tornivaara-Ruikka, Riitta: Maalle! Helsingin seudun kulttuuriympäristöopas 2012, s.71 Vuosaari 1927 Kaisaniemenkatu 7 Kluuvi Hirvi 1928 Jääkärinkatu 3 Ullanlinna Simppu 1929 Pietarinkatu 1 – Raatimiehenkatu 4 Ullanlinna Rausku == Urheilusaavutuksia == * olympiahopeaa Antwerpenissa 1920 (hirviammunta kertalaukaukset – joukkuekilpailu) * olympiapronssia Antwerpenissa 1920 (hirviammunta parilaukaukset – joukkuekilpailu) * olympiapronssia Pariisissa 1924 (haulikkoammunta – joukkuekilpailu) == Lähteet == == Aiheesta muualla == *Kuvia rakennuksista Luokka:Suomalaiset arkkitehdit Luokka:Suomalaiset olympiamitalistit Luokka:Suomalaiset ampujat Luokka:Suomalaiset jääkiekkoilijat Luokka:Vuonna 1888 syntyneet Luokka:Vuonna 1947 kuolleet